La Pobla Llarga 2015-2019: diciembre 2011
Molt resumit el resultat del Plenari
Vaig a començar hui fent molt resumidament un extracte global del resultat del Plenari d'ahir. Algunes coses importants que passaren me les deixe per a altre dia (a l'any que ve, je, je):
1.- Pressupost 2.012: PP a favor, EUPV i PSPV-PSOE en contra. (Aprovats)
Ja faré una valoració global dels pressuposts. El resum és pressuposts raquítics, que no aporten res. Retallades en qüasi tot, però algunes més significatives que altres. També un altre dia entraré en detall.
2.- Mocions (hi havia moltes mocions acumulades, totes presentades per EUPV): [Si punxeu al títol podeu vore l'original presentat]
Moció TV3:
Demanava la reposició de la senyal i un acord per a l'intercanvi de les senyals autonòmiques TV3 - Canal 9: Cal destacar que aquesta moció va ser presentada fa 9 mesos i no habia tingut la sort (per dir-ho d'alguna manera), de poder ser debatuda i votada.
Resultat - EUPV sí, PP sí, PSOE sí. Aprovada amb una esmena acceptada per EUPV.
Igualtat barres en festes:
Demanava un mecanisme públic que done igualtat d'oportunitats a les diverses entitats del poble, per a montar barres externes de venta de beguda, durant les festes.
Resultat - EUPV sí, PP no, PSOE si, Rebutjada.
Vorera Mariola: Retirada
Demanava la reparació de l'estat lamentable de la vorera del carrer Mariola (junt a l'escola). Aquesta moció va ser retirada, donat que en el seu moment, ja ens contestaren que ho tindrien en compte. De fet la vorera està reparada.
Instal·lació ascensor a la Casa dels Majors:
Demanava això mateix ja que l'accés a primera planta per les escales és un problema per a molts majors, i ens sembla mentida que en un centre així no estiga operatiu.
Resultat - EUPV sí, PP sí, PSOE si, Aprovada.(va ser esmenada per a que en lloc d'instal·lació, indicara reparació)
Estalviar documentació (copies digitals):
Demanava que en lloc de deixar la documentació per als partits polítics en una carpeta amb paper, i que després hem de revisar i fotocopiar, si volem, s'habilitara un ordinador amb la documentació i que així es podria consultar i fer una còpia digital si es considera, estalviant paper, tinta, temps i fotocòpies.
Resultat - EUPV sí, PP no, PSOE sí. Rebutjada (i a més sense explicació ninguna)
Modificació de la Llei Hipotecària:
Demanava que es reformara la Llei, per a incloure la dació en pagament (tal i com demana la PAH) i que en els procesos d'execució hipotecària la gent no es quede al carrer i amb un deute inmoral i injust.
Mesures per ajudar a les families, i una comissió mixta (representants, veïns, associacions) que col·laborar en solucions a casos possibles al poble.
Resultat - EUPV sí, PP no, PSOE sí. Rebutjada
Cessió terrenys públics educació concertada:
Demanava el rebuig a la proposta de cedir sòl públic municipal d'ús escolar a disposició d'empreses privades per a la construcció de centres concertats. També l'eliminació de barracons i la tornada al concens del mapa escolar.
Reposició senyalització La Pobla Llarga en A7:
Demanava que s'instara al Ministeri a que en la eixida núm 863, es reposara la senyalització d’ Alberic / Alzira / Pobla Llarga.
Retirada: Com que l'Alcalde va indicar que ja s'havien fet gestions, sense resultat, va demanar que canviarem la moció per a introduir anar per al via judicial. Quan el secretari va avaluar el cost (uns 10.000 €, va dir), decidirem que era millor retirar-la.
Retalls plantilla Policia:
Demanava que en lloc de retallar de 10 a 6 policies, sense debatre en cap organ, que es reconsiderara i buscarem una solució intermitja. Ajustant, si es demostrava que era necessari, però NO de la forma brusca i exagerada.
Demanava que s'instara a diverses institucions a reformar la Llei electoral, per a que fora més justa i representativa de la autèntica voluntat popular.
Resultat - EUPV sí, PP no, PSOE abs. Rebutjada
Nota: Va fer risa vore el proces: L'Alcalde pregunta ... vots a favor? ... EUPV, en contra ?.... Ningú alça el braç. En aquest punt l'Alcalde es dona compte que si ells no voten en contra, la moció seria aprovada i canvia d'opinió i alça el braç (ell i després tots els seus) , .... abstencions? PSOE.
Rebutjada :-)
Al finalitzar el punt el PSOE va intentar passar dos mocions per via d'urgència. Primer s'ha de votar si es urgent i si s'aprova la urgència es debat.
La primera d'elles per demanar a Conselleria que pague el que deu de La Casa de la Música.
Aquesta moció no va passar la urgència, PP no, PSOE sí, EUPV sí.
La segona per demanar que s'estudiara el millor lloc per al nou abocador de residuus de Guadassuar.
Aquesta moció sí va passar la urgència, PP sí, PSOE sí, EUPV sí.
En el debat va ser rebutjada ... PP no, PSOE sí, EU sí.
Publicat per Vicent Dasí (EUPV) a les 0:30 3 comentarios:
Ple Ordinari de 29 de desembre
Fa una estona ha acabat el Ple. Ha estat llarg, qüasi tres hores, com de fet ja suposava que passaria, i de fet han hagut bastant coses interessants.
A l'ordre de dia Pressupost del 2.012, Mocions, i Pregs i Preguntes.
Al llarg del cap se setmana o a la propera setmana (l'any que ve :-), contaré alguna de les coses que han passat.
Per a no fer-ho pesat, serà una entrega per capitols.
Hui ja no tinc forces per a més ....
PD: Per cert ... per segona vegada ens han negat la possibilitat de gravar el plenari. Aquesta vegada ho teníem demanat fa mes i mig.
BONES FESTES i MILLOR 2.012.
Faig ús d'aquesta felicitació del Grup Parlamentari, per a fer-la extensible a tots vosaltres. M'encanta, són 4 missatges en 1.
Publicat per Vicent Dasí (EUPV) a les 23:47 No hay comentarios:
Ja han cobrat !!!!
Deprés de que el Sr. Soler diguera que els alumnes del Taller d'Ocupació no anaven a cobrar, fins que no cobraren ells la subvenció completa, i d'anunciar-los (se'ls va comunicar en una reunió per part del Tinent d'Alcalde Rafael Canut) que això ja voríem quan seria (segons les previsions seues gener-febrer), la situació ha donat un gir.
Senzillament hem de dir que era irresponsable deixar als treballadors sense cobrar (tots són treballadors de l'Ajuntament, i uns cobraven i altres no?), era exemplar pq encara que al voltant del nostre poble tenim exemples d'altres Tallers d'Ofici, com a Carlet, Alzira i el més prop Carcaixent, en tots els llocs cobravem excepte al nostre poble que era únic.
Quan la reivindicació és justa, queixar-se es fa necessari ...
Altra cosa es vore com acaba l'assumpte pq ara al menys ja han cobrat, però ... el Taller ha finalitzat, l'obra no esta finalitzada i el pressupost segur que ha volat.
Les notícies de premsa hui (feu click damunt per a ampliar)
Publicat per Vicent Dasí (EUPV) a les 20:01 1 comentario:
Repercuteixen el cànon pagat per a l'adjudicació del contracte en els rebuts d'abastiment d'aigua de la població
EUPV de la Pobla Llarga ha interposat una reclamació per la recent pujada de la taxa de clavegueram als veïns de la població.
L'empresa recentment adjudicatària de la prestació del servei d'abastiment i clavegueram de la població, va presentar una oferta a l'Ajuntament, per la qual va oferir 975.000 € de pagament únic en un cànon inicial, més el 8,2% de la facturació anual, en cànon variable.
La nova empresa va començar a oferir el servei el passat mes de juliol i ja ha presentat una proposta de pujada de la taxa de clavegueram que va ser aprovada pel govern del PP, amb l'oposició d'EUPV i PSOE.
Per a la justificació de la pujada proposada per l'empresa, es va realitzar un estudi econòmic per part d'aquesta, en què es reflectia que els costos del servei de clavegueram superaven els ingressos i que per tant es proposava la pujada de les tarifes.
El problema ve donat perquè l'empresa ha considerat com a part de les seves despeses els pagaments compromesos amb l'Ajuntament.
L'empresa ha reflectit com a part de les despeses del servei, els 975.000 € que van oferir per fer-se càrrec del servei durant 25 anys, més els interessos, més el 8,2% anual de la facturació que també es van comprometre a pagar. En poques paraules, l'empresa ha ofert uns diners a l'Ajuntament per quedar-se el servei i ara vol cobrar aquests diners en els rebuts d'aigua del contribuent. Això és l'estafa de l'estampeta en versió moderna i amb el consentiment del Sr Soler.
El grup municipal d'EUPV, per intentar evitar-ho, ha presentat una reclamació, en el registre municipal, sol·licitant que es desestime la pujada per contravenir els preceptes del Plec de Condicions del Servei.
Tal i com ja vàrem manifestar en el Ple Municipal, l'article 24 del Plec de Condicions, fent referència a les tarifes i la seva Revisió, diu en un paràgraf que ..., "en cap cas donarà lloc a la revisió de tarifes ni serà repercutible en les mateixes allò que s'ha ofert en concepte de Cànon", de manera que encara que és de sentit comú sense necessitat que quede reflexat en cap lloc, en aquesta ocasió queda manifestament clar que no podem permetre que s'abuse de les veïnes i veïns del municipi repercutint un cost en els rebuts que no els correspon assumir. Esperem que l'equip de Govern, entre els ciutadans i l'empresa, sàpiga quins són els interessos que ha de defensar.
Aquest és el document presentat (feu click) i els arguments per a la reclamació.
Publicat per Vicent Dasí (EUPV) a les 19:41 5 comentarios:
El Taller d'Ocupació: 2 mesos sense cobrar.
Aprofitant un comentari fet per un ciutadà al Face, vaig a explicar en quin punt estem amb l'assumpte del Taller d'Ocupació, al menys fins on puga llegir de moment.
El projecte de l'aparcament per a camions, s'havia d'executar amb un Taller d'Ocupació, i tenia un pressupost total 448.563,36 €. Formaria 24 treballadors, i també hi participen el director, professors, etc. L'import de l'obra eren uns 300.000 €. La resta serà per la formació i altres despeses. L'obra havia de finalitzar a finals de novembre.
Davant als primers indicis de que alguna cosa no anava bé, demanarem el 11 d'octubre que se'ns deixara consultar l'expedient complet, per comprobar com evolucionava.
El 18 de novembre, ens responen concedint-nos l'accés però resulta que sols tenim accés a la documentació administrativa. Es dir, al procés d'adjudicació, baremació, etc.
Saben perfectament que eixa informació no és la que voliem pq ja la consultarem en el seu moment, així que el passat 2 de desembre tornarem a incidir en que volem accés a tot l'expedient, especialment la part del seguiment tècnic i econòmic.
Estem a l'espera per a poder coneixer i avaluar en detall la situació. Però es preocupant i increïble que la gent estiga sense cobrar (2 mesos que jo sapiga). Ja vorem de qui és la responsabilitat.
PD: Quan demanes informació i et van enredant, sempre pense que alguna cagada nova porten entre mans.
Publicat per Vicent Dasí (EUPV) a les 16:35 1 comentario:
En premsa ... la Zona blava
http://www.lasprovincias.es/v/20111206/ribera-costera/pobla-llarga-instala-zona-20111206.html
Publicat per Vicent Dasí (EUPV) a les 15:46 No hay comentarios:
Vistes les explicacions de l'artícle de la premsa ... http://portaldexativa.es/la-pobla-llarga-pone-en-marcha-la-instalacion-de-parquimetros/ ben bé mereix el premi Nobel a la Tonteria.
Segur que estan parlant de La Pobla Llarga?
L'artícle parla de movilitat sostenible, d'embusos de tràfic i aglomeracions, concentració de gassos i contaminació, al centre de la població. I jo no puc més que pensar, segur que estan parlant de La Pobla Llarga?
Un poble com el nostre, en un entorn inmillorable a la Ribera Alta del Xúquer (eixe que ells acabaran matant), té problemes de gasos i trànsit pel centre? Però on es pensen que viuen a Madrid, Londres o Nova York?
Em sembla que en eixe sentit no calen molts més comentaris que la constatació que ens prenen a tots per imbècils i es creuen que les seues consignes propagandístiques ens les anem a tragar sense més. Senyors ... que els ciutadans tenim cabet i pensem.
Per altra banda ... diuen que ajudaran al comerç local, que el fomentaran. Un altre absurd. La primera pregunta és, realment algú deixa d'anar a comprar al nostre poble pq té problemes d'aparcament?
Serà un advantatge saber que has de comprar o prendre alguna cosa en els bars/cafeteries de la zona, en 45 min?
Jo la veritat no ho entenc, i crec que serà un autèntic mal de cap per als veïns de la zona especialment, ara bé per a anar a traure diners al caixer anirà de cine. No se com s'ha apanyen, però al final sempre guanya la banca!!!
Jo l'ùnica explicació amb sentit que trobe a la "Zona Blava" es que es tracte d'un homenatge a la última victòria del PP, fent el mapa un poc més blau.
Publicat per Vicent Dasí (EUPV) a les 18:40 19 comentarios:
Les notícies de premsa hui (feu click damunt per a...
Repercuteixen el cànon pagat per a l'adjudicació d...